open-index/open-wikipedia-markdown huggingface dataset:
Soepomo

**Prof. Dr. Soepomo** (EYD: **Supomo**;  22 Januari 1903 - 12 September 1958) ialah seorang pahlawan nasional Indonesia yang dikenali sebagai arkitek Perlembagaan Republik Indonesia 1945, bersama dengan Mohammad Yamin dan Sukarno. 

## Biografi
Dilahirkan di kota Sukoharjo, Jawa Tengah, Soepomo berasal daripada keluarga bangsawan Jawa. Datuk sebelah ayahnya ialah Raden Tumenggung Reksowardono, bupati Anom Sukoharjo, manakala datuk sebelah ibunya ialah Raden Tumenggung Wirjodiprodjo, bupati Nayaka Sragen. Sebagai anak lelaki kepada sebuah keluarga bangsawan, Soepomo berkesempatan belajar di Sekolah Rendah Europeesche Lagere (ELS) di Boyolali (1917), serta Sekolah Menengah Rendah Meer Uitgebreid Lager Onderwijs (MULO) di Solo (1920), dan menyelesaikan pendidikan tingginya di Bataviasche Rechtshoogeschool di Batavia pada tahun 1923. Beliau kemudian menjadi pegawai pemerintah jajahan sebagai pembantu kepada Ketua Hakim Negeri Sragen (Soegito 1977). 

Antara tahun-tahun 1924 - 1927, Soepomo melanjutkan pendidikannya di  Universiti Leiden, Belanda di bawah bimbingan Cornelis van Vollenhoven, profesor undang-undang yang dikenali sebagai "arkitek" ilmu undang-undang adat Indonesia. Tesis kedoktorannya yang berjudul *Reorganisatie van het Agrarisch Stelsel in het Gewest Soerakarta* (Penyusunan semula sistem pertanian di wilayah Surakarta) tidak sahaja menghuraikan sistem pertanian tradisional di Surakarta, malahan menganalisis dengan teliti undang-undang penjajah yang berkaitan dengan guna tanah di wilayah Surakarta (Pompe 1993). Ditulis dalam bahasa Belanda, Soepomo mengkritik penyusunan semula sistem pertanian oleh pemerintahan kolonial diselubungi bahasa yang halus dan tak langsung, penggunaan hujah-hujah penjajah sendiri. Diperlukan kefamahan akan kentalnya kesubjektifan Soepomo yang diwarnai dengan etika Jawa.

Hampir tidak adanya biografi tentang Soepomo, kecuali satu yang dikerjakan berdasarkan projek Kementerian Pendidikan dan Kebudayaan Indonesia pada tahun 1977 (Soegito 1977). Soepomo mengagumi sistem pemerintahan Jerman dan Jepun, dengan Marsillam Simanjuntak berpendapat bahawa beliaulah punca fasisme di Indonesia. Negara "Orde Baru" Jeneral Suharto adalah bentuk negara yang paling rapat dengan wawasan Soepomo.

Soepomo meninggal dunia di Jakarta ketika hanya berumur 55 tahun pada tahun 1958, akibat serangan jantung, dan dikebumikan di Solo.

## Bacaan tambahan
* Marsillam Simanjuntak. *Pandangan negara integralistik : Sumber, unsur, dan riwayatnya dalam persiapan UUD 1945*.  Buku ini memberikan maklumat tambahan tentang peranan Soepomo dalam penyusunan UUD 1945). 
* *Etika Jawa* yang ditulis oleh Frans Magnis-Suseno dan *"Language and Power* oleh Ben Anderson tentang etika Jawa untuk memahami sudut pandangan dan strategi *perantaraan* Soepomo.
Aristokrasi

**Aristokrasi** (Yunani ἀριστοκρατία *aristokratía*, dari ἄριστος *aristos* "hebat" dan κράτος kratos "kekuatan, aturan" - yakni "kekuatan terhebat/terbaik") merujuk kepada suatu bentuk pemerintahan di mana kekuasaan berada di tangan segelintir orang yang mendapat keistimewaan kuasa memerintah, atau suatu kelas sosial yang bercriikan sedemikian.

Pada saat asal kata di Yunani Kuno, hal itu dipahami sebagai pemerintahan terbaik oleh warga yang memenuhi syarat dan sering kontras baik dengan bentuk monarki, aturan satu individu. Di kemudian waktu, aristokrasi biasanya dilihat sebagai pemerintahan oleh kelompok istimewa, individu yang terbaik, kelas bangsawan, dan kontras dengan demokrasi.

## Konsep
Konsep kuasa pemerintahan sebegini mula berkembang dalam tamadun Yunani Purba di mana sebuah dewan warga yang terkemuka yang umumnya diberi kuasa dan kontras dengan demokrasi langsung yang mengangkat dan melantik warga kota dalam kalangan kaum lelaki sebagai "senat" di sebuah negara kota atau unit politik lainnya. Orang Yunani tidak menyukai konsep monarki yang melibatkan pewarisan kuasa memerintah secara mudah, maka aristokrasi ditegakkan demi memastikan keutuhan sistem demokrasi yang dianggap memapu mewakili rakyat keseluruhan.

Dalam tamadun Roma kuno pula, Republik terdiri dari aristokrasi serta konsul, senat, dan perkumpulan suku. Pada Abad Pertengahan dan awal era moden, aristokrasi terdiri dari kelas bangsawan yang berpengaruh serta mendapat keistimewaan tertentu hasil pertalian dengan keturunan penting, malah juga dengan kekayaan yang dimiliki. Revolusi Perancis yang tercetus mula membezakan aristokrasi secara ketara dengan demokrasiyang mengehendaki semua warganegara memegang beberapa bentuk kekuasaan politik. Namun, perbedaan ini sering disederhanakan.

Thomas Hobbes dalam buku penerangan hal siasahnya berjudul *[[Leviathan]]* menggambarkan aristokrasi sebagai suatu persemakmuran di mana perwakilan warga sesuatu badan didasarkan kepada kelompok yang dibahagikan, yakni pemerintahan di mana hanya sebahagian tertentu populasi umum sahaja yang dapat diwakili serta mendapatkan kuasa.

Sebagai salah satu istilah bentuk pemerintahan, aristokrasi dapat dibandingkan dengan:
* autokrasi - "pemerintahan oleh seorang individu".
* meritokrasi - "pemerintahan oleh individu yang paling pantas untuk memimpin".
* plutokrasi - "pemerintahan oleh orang-orang kaya".
* oligarki - "pemerintahan oleh segelintir individu".
* monarki - "pemerintahan oleh seorang individu".
* demokrasi - "pemerintahan oleh rakyat".

## Para pendukung aristokrasi
* Aristoteles
* Anthony Ludovici
* Charles Baudelaire
* Julius Evola
* Alexander Hamilton
* Heraclitus
* Theodor Herzl
* D. H. Lawrence
* Joseph de Maistre
* Charles Maurras
* Arthur Moeller van den Bruck
* Friedrich Nietzsche
* José Ortega y Gasset
* Plato
* Oswald Spengler
* Alexis de Tocqueville
* Nicolás Gómez Dávila
* Hans-Hermann Hoppe
* Montesquieu

## Lihat juga
* Khalifah
* Elitisme

## Rujukan

## Bibliografi
* *History*, John Cannon (Editor), Oxford University Press, 1997, ISBN 978-0-19-866176-4
* *Aristocracy in the Modern World*, Ellis Wasson, Palgrave Macmillan, 2006.
Wayang bangsawan

**Bangsawan** merujuk kepada satu pementasan teater tradisional yang mengutamakan gaya bahasa dan cara percakapan dan juga gerak laku yang digayakan dan lain dari teater moden yang lebih berbentuk kepada realisme.

Teater ini adalah pertunjukan stambul atau komedi yang menggabungkan musik, drama dan tarian serta mengangkat kisah-kisah yang berlatarkan lingkungan istana. Cerita-cerita yang sering diangkat adalah kisah tentang *Hang Tuah Lima Bersaudara*, *Sultan Mahmud Mangkat Dijulang* dan *Laksamana Bintan*.

Menurut sejarah, teater ini dikembangkan oleh masyarakat Parsi yang berhijrah ke India kerana pertentangan ideologi di tanah air mereka. Teater ini lalu berkembang di Pulau Pinang dan tersebar pula melalui Selat Melaka ke pulau-pulau di bahagian selatannya seperti Riau, Bengkulu, Sumatera Selatan, dan Kalimantan Selatan, tetapi teater ini lebih lekat dengan kebudayaan Kepulauan Riau.

Kemasyhuran seni pementasan ini memuncak antara abad-abad ke-19 dan 20 sebelum tercetusnya Perang Dunia Kedua. Rombongan atau trup bangsawan yang menjelajah ke kampung-kampung dan bandar-bandar menjadi bentuk hiburan yang utama dan paling ditunggu dalam kalangan masyarakat Melayu setempat. Di Lingga, Riau pula, pertunjukan bangsawan begitu diminati sehingga sekitar tahun 1960-an hingga 1970-an. Hanya beberapa trup sahaja yang masih wujud di Indonesia, manakala kelompok yang sama sukar dicari di Malaysia. Terdapat juga sebuah rombongan bangsawan yang masih beroperasi di Singapura.

## Rujukan
* Hang Kafrawi, "Akulturasi Teater Bangsawan" , *Sagang Online*, 3 Mei 2010
* Agus Setiyanto, ''Panggung Bangsawan Bengkulu'', 12 Januari 2009

## Lihat juga
* Golongan bangsawan
* Opera

## Rujukan
*  Kertas Kerja Teater Bangsawan.
Ejaan Republik

**Ejaan Republik** ialah ejaan bahasa Indonesia yang diamalkan sejak 17 Mac 1947. 

Dipanggil juga sebagai **Ejaan Soewandi**, sempena nama Menteri Pendidikan dan Kebudayaan Republik Indonesia ketika itu, Ejaan Republik menggantikan ejaan Ejaan van Ophuijsen yang digunakan sejak tahun 1901. Pada 16 Ogos 1972, Ejaan Republik digantikan pula dengan Ejaan Yang Disempurnakan (EYD), berdasarkan Keputusan Presiden No. 57 Tahun 1972. 

## Perbezaan antara Ejaan Republik dengan Ejaan Van Ophuijsen
Perbezaan-perbezaan antara Ejaan Republik dengan Ejaan Van Ophuijsen adalah seperti yang berikut:
* huruf 'oe' menjadi 'u', seperti pada *goeroe* → *guru*.
* bunyi hamzah dan bunyi sentak yang sebelumnya dinyatakan dengan (') ditulis dengan 'k', seperti pada kata-kata *tak*, *pak*, *maklum*, *rakyat*.
* kata ulang boleh ditulis dengan angka 2, seperti *ubur2*, *ber-main2*, *ke-barat2-an*.
* awalan 'di-' dan kata depan 'di' kedua-duanya ditulis serangkai dengan kata yang mengikutinya. Kata depan 'di' pada contoh *dirumah*, *disawah*, tidak dibezakan dengan imbuhan 'di-' pada *dibeli*, *dimakan*.

## Rujukan

;Sumber utama
* Dari Ejaan van Ophuijsen hingga EYD
Ejaan van Ophuijsen

**Ejaan van Ophuijsen** ialah sistem ejaan yang digunakan dalam tulisan bahasa Melayu kemudian akan dinamakan pembaharuan bahasa Indonesia antara tahun 1901 sehingga 19 Mac 1947 ketika itu. Ejaan ini digunakan untuk menulis kata-kata Melayu menurut model yang difahami oleh orang Belanda, iaitu menggunakan huruf Latin dan bunyi yang mirip dengan pertuturan Belanda, antaranya:
* huruf 'j' untuk menulis kata-kata *jang*, *pajah*, *sajang*
* huruf 'oe' untuk menulis kata-kata *goeroe*, *itoe*, *oemoer*
* tanda diakritik seperti lisu terbalik dan koma atas untuk menulis kata-kata *ma'moer*, *&#39;akal*, *ta*', *pa&#39;*, *dinamai&#39;*.

Kebanyakan catatan tertulis bahasa Melayu pada masa itu menggunakan huruf Arab yang dikenali sebagai tulisan Jawi.

## Sejarah ringkas
Pada tahun 1901, pembakuan ejaan bahasa Indonesia dilaksanakan buat pertama kali oleh Prof. Charles van Ophuijsen, dibantu oleh Engku Nawawi gelar Sutan Makmur, dan Mohd. Taib Sultan Ibrahim. Hasil pembakuan mereka yang dikenali sebagai "Ejaan Van Ophuijsen" ditulis dalam buku yang berjudul *Kitab Loghat Melajoe*. Dalam buku itu, sistem ejaan Latin untuk bahasa Melayu di Indonesia dihuraikan.

Ejaan van Ophuijsen akhirnya digantikan dengan Ejaan Republik pada 19 Mac 1947.

## Rujukan
* Dari Ejaan van Ophuijsen hingga EYD
Sarung

**Sarung** ialah sehelai besar kain yang lazimnya dipakai mengelilingi pinggang bagaikan skirt oleh lelaki dan wanita di kebanyakan kawasan Asia Selatan dan Asia Tenggara, beberapa tempat di Afrika, serta kebanyakan pulau-pulau Pasifik. Kain ini lazimnya berwarna terang atau dicetak dengan corak yang rumit, banyak berlukiskan haiwan atau tumbuh-tumbuhan, corak berpetak atau geometrik, atau menyerupai kesan ikat celup. Sarung juga digunakan sebagai hiasan dinding dan bentuk pakaian yang lain, seperti selendang, buaian dodoi, gaun atau baju. Teknik mencelup warna batik banyak dikaitkan dengan penghasilan sarung.

Dari segi penggunaan yang lebih tepat, "sarung" merujuk kepada alas bahagian bawah badan orang Melayu, tanpa mengira lelaki atau wanita. Sarung terdiri daripada sehelai kain selebar satu ela dan sepanjang dua setengah ela.. Pada pusat helaian ini, merentasi lebarnya, sebidang warna atau corak kontras selebar satu kaki ditenun atau dicelup pada bahagian kain yang dikenali sebagai "kepala" sarung. Kain ini dijahit pada sisi yang lebih sempit untuk membentuk satu gulung. Seseorang memijak kakinya dalam gulung ini, menaikkan sisi atas kain ke atas paras pusat badan (kelepet kain mestilah sama aras dengan buku lali), memastikan posisi kepala di pusat belakangnya, dan melipat bahagian kain yang belum dilipat dari kedua-dua sisi ke pusat hadapannya di mana sisi kain itu bertindihan, dan mengemaskan sarung dengan menggulungkan kelepet atasnya meliputi kain ini.

Lelaki Melayu lazimnya memakai sarung kain pelikat yang ditenun dengan corak berpetak-petak (songket), manakala wanita kaum memakai sarung yang dicelup dengan kaedah batik dengan, misalnya, motif bunga, dan berwarna terang Sarung ini biasa dipakai kaum wanita dalam acara formal bersama baju kebaya. Lelaki Melayu memakai sarung di khalayak umum hanya apabila menghadiri sembahyang Jumaat di masjid, namum sarung masih amat biasa dipakai dalam rumah oleh lelaki dan wanita pelbagai kaum dan agama di Brunei, Indonesia dan Malaysia.

## Lihat juga
* Batik
* Songket
Simón Bocanegra

***Simón Bocanegra*** ialah opera tiga babak berserta dengan prolog arahan penggubah Giuseppe Verdi ditulis untuk libreto Itali oleh Francesco Maria Piave, berdasarkan cerita *[[Simón Bocanegra]]* yang ditulis oleh Antonio García Gutiérrez. Persembahan pertama opera ini dibuat di Teatro La Fenice, Venice pada Mac 12, 1857. 

Versi ke-dua iaitu versi setelah penukarkan teks oleh Arrigo Boito dipersembahkan buat kali yang pertama di Teatro alla Scala di Milan pada Mac 24, 1881.

## Peranan

## Plot
:Masa: Pertengahan kurun ke-14.
:Tempat:Di sekitar Genoa. 

## Aria-aria terkenal
* "Come in quest'ora bruna" - Maria Boccanegra (Amelia) dalam babak I, Adegan I
* "Il lacerato spirito" - Jacopo Fiesco dalam Prolog 
* "Nell'ora soave" - Maria Boccanegra (Amelia) dalam babak I, Adegan II
* "Plebe! Patrizi!" - Simón Bocanegra dalam babak I, Adegan II 
* "Sento avvampar nell'anima" - Gabriele Adorno dalam babak II

## Rakaman terpilih

**Nota:** "Kat:" ialah singkatan untuk nombor katalog syarikat rakaman; manakala ASIN ialah nombor rujukan amazon.com

## Rujukan


## Pautan luar
*Libreto “Simón Bocanegra”
*Sinopsis “Simón Bocanegra” dari Metropolitan Opera.
* Aria dan peranan – peranan “Simón Bocanegra” dari aria-database.com
Zizan Nin

**Azizan bin Nin**, atau lebih dikenali sebagai **Zizan Nin**, (lahir 17 Mei 1973), ialah seorang pelakon, pengacara, penerbit, dan pengarah Malaysia yang terkenal dengan hasil kerjanya di televisyen dan filem.

## Kerjaya
Azizan muncul buat kali pertama dalam layar televisyen dalam iklan Pond's bersama Melissa Maureen yang sering disiarkan pada awal 2000-an. Kemudian beliau muncul dalam drama tempatan berbahasa Inggeris *Table For Two* (TV2) pada tahun 2001 dan kemudiannya berlakon dalam drama pertamanya iaitu *Bulan Jadi Saksi* (ntv7).

Azizan mula menjadi pengacara dalam Who Will Win (ntv7) dan Beat TV (Astro Ria).

Sepanjang kerjaya setakat awal 2007 Azizan sudah muncul dalam beberapa rancangan televisyen tempatan seperti Dengan Nama Cinta (2003), Desir Angin Dipinggir Memori, Surat Untuk Bulan (2004), Villa Cinta Daddy, Rafflesia, Selumbar Di Hati Mama (2005), Dunia Baru, Realiti dan Cinta Medik (2006).

## Kehidupan peribadi
Pada 19 Mac 2010, Zizan sah bernikah dengan pembaca berita ntv7, Fazilah Hani Harun dan pada tahun 2016, Zizan & Fazilah bercerai Talak 1 selepas 6 tahun mendirikan rumah tangga.Selepas itu Zizan Nin mula kurang berlakon di kaca TV untuk lebihkan masa di belakang tabir dengan membuka syarikat produksi Aquilla Emas Sdn Bhd bersama rakan kongsinya dan menerbitkan beberapa drama di RTM,TV3 selain menerbitkan untuk projek khidmat masyarakat termasuk Suruhanjaya Pencegahan Rasuah Malaysia

## Filemografi

### Filem

### Drama

### Telefilem

### Televisyen

## Anugerah dan pencalonan
* Pelakon Pembantu Lelaki Terbaik (Anugerah Skrin 2014)
* Pelakon Harapan Lelaki (Festival Filem Malaysia ke-20)

## Rujukan

## Pautan luar
*
Seni ASCII

**Seni ASCII** atau *ASCII art* adalah himpunan atau susunan 95 aksara komputer (dari 128 aksara ASCII) yang boleh dicetak (daripada 128 aksara) membentuk satu gambar.

Emotikon adalah sejenis seni ASCII.

## Lihat juga
* ASCII Text Generator 
* Seni ANSI

 Hashtag generator
Peringkat Sihir Biasa

**Peringkat Sihir Biasa** atau **P.S.B.** yang merupakan sebuah peperiksaan awam yang akan diambil oleh setiap pelajar sihir tahun kelima di Sekolah Sihir Hogwarts. Ia merupakan terjemahan kepada O.W.L. iaitu *Ordinary Wizarding Level*. Para pelajar akan mengambil ujian bertulis dan amali bagi setiap mata pelajaran (kecuali subjek Sejarah Sihir yang hanya mempunyai kertas bertulis). Pemeriksa luar iaitu Pihak Berkuasa Peperiksaan Sihir akan dipanggil untuk menilai pencapaian pelajar dalam ujian amali. 

Ujian bertulis di adakan di Dewan Besar dan ujian amali diadakan di tempat-tempat tertentu bergantung kepada subjek itu sendiri. Barang-barang yang di larang di dalam peperiksaan ialah:
* Pena Bulu Pelepah Jawab Sendiri
* Remembrall
* Manset Meniru Boleh Dikesan
* Dakwat Membuat Pembetulan Sendiri

Peperiksaan ini boleh dibandingkan dengan peperiksaan Muggle iaitu S.P.M. di Malaysia yang mewajibkan semua pelajar mendudukinya. Walau bagaimanapun, P.S.B. menekankan pendidikan selama 5 tahun manakala S.P.M. walaupun diambil pada tahun kelima dalam sistem sekolah menengah, peperiksaan itu mengambil kira pendidikan selama 2 tahun sahaja.

## Mata pelajaran yang ditawar
P.S.B. boleh diambil bagi mata pelajaran yang ditawarkan (yang semuanya diajar di Hogwarts):

*Subjek wajib*: Pertahanan Terhadap Ilmu Hitam, Posyen, Transfigurasi, Sejarah Sihir, mantera, Astronomi dan Herbologi.

*Subjek elektif*: Arithmansi, Tulisan Purba, Peramalan, Perjagaan Makhluk Ajaib dan Pengajian Muggle. Pelajar mesti mengambil sekurang-kurangnya dua mata pelajaran elektif bermula Tahun Ketiga.

### Pemarkahan
Apabila seseorang pelajar lulus P.S.B., dia dikatakan mempeolehi satu "Peringkat Sihir Biasa" (P.S.B.) dalam bidang sihir tersebut.

P.S.B. dinilai melaui skala gred berikut:

*Gred lulus:*
* C = Cemerlang
* B = Baik
* A = Agak Baik

*Gred gagal:*
* L = Lemah 
* D = Dahsyat
* T = Trol (Gagal teruk) 

Pada empat tahun pertama, lazimnya pelajar dikehendaki meluluskan mata pelajaran yang diambil sebelum melangkah ke tahap yang lebih tinggi pada tahun mendatang.

## Lihat juga
* Ujian Sihir yang Sangat Meletihkan
Sai

**Sai** mempunyai pelbagai maksud, antaranya adalah:-
# Sa'i dalam ibadat Haji.
# Sai watak ninja Konohagakure dalam siri anime dan manga *[[Naruto]]*.
# Sai, Orne
# Sai watak dalam siri animasi *[[BoBoiBoy Galaxy]]*
# Sai atau Tekpi, sejenis senjata.
Cat Fanciers' Association

**Cat Fanciers' Association, Inc.** ditubuhkan pada 1906 dan merupakan pendaftar terbesar dunia untuk kucing-kucing pedigri (pedigree) . Misi CFA adalah untuk mempelihara dan menggalakkan pemeliharaaan kucing-kucing baka “bukan kacukan” ini dengan baik dan penuh kasih dan sayang.

Pertunjukan berlesen pertama CFA dibuat di Buffalo, New York dan Detroit, Michigan pada 1906.

CFA berkembang pesat dan amat meluas pada abad yang lepas dan kini menyambut ulang tahun sekurunnya pada 2006. Lebih dari 300 kelab-kelab CFA seluruh dunia bercadang atau telah melangsungkan pertandingan-pertandingan atau pameran kucing-kucing yang didaftarkan di bawah CFA di serata dunia.

Sehingga kini, CFA telah mengiktiraf 39 baka kucing-kucing pedigri untuk kelas “Championship” atau “Premiere” , 1 baka unutk kelas “Provisional” iaitu kucing “La Perm” dan 1 baka untuk kelas “Miscellaneous” iaitu kucing “Ragamuffin”.

### Senarai kucing pedigri
Berikut adalah senarai kucing-kucing pedigri yang diiktiraf oleh CFA mengikut susunan abjad:-
* A - Abyssinian - American Bobtail - American Curl - American Shorthair - American Wirehair
* B - Balinese - Birman - Bombay - British Shorthair - Burmese
* C - Chartreux - Colorpoint Shorthair - Cornish Rex
* D - Devon Rex
* E - Egyptian Mau - European Burmese - Exotic
* H - Havana Brown
* J - Japanese Bobtail - Javanese
* K - Korat
* L - LaPerm
* M - Maine Coon - Manx
* N - Norwegian Forest Cat
* O - Ocicat - Oriental
* P - Persian
* R - RagaMuffin - Ragdoll - Russian Blue
* S - Scottish Fold - Selkirk Rex - Siamese - Siberian - Singapura - Somali - Sphynx
* T - Tonkinese - Turkish Angora - Turkish Van

### Perkhidmatan
Antara khidmat-khidmat yang ditawarkan oleh CFA termasuklah pendaftaran kateri, pendaftaran anak – anak kucing yang lahir dari ibu/bapa pedigri, pertandingan kucing-kucing untuk ahli persatuan dan juga untuk pameran dan pengetahuan kepada orang ramai.

Pedaftaran anak-anak kucing bukan boleh dibuat sewenang-wenagnya. Anak- anak kucing tersebut mesti mempunyai surat pendaftaran dan salasilah keluarga pedigri sekurang-kurangnya 3 hingga 6 generasi sebelumnya bagi membolehkan mereka diiktiraf sebagai kucing pedigri. *Kucing kacukan* atau lebih kerap dipanggil kucing kampong atau “moggy” adalah kucing yang telah dikacukkan dengan baka lain atau tidak mempunyai rekod pendaftaran dari generasi sebelumnya.

### Aktiviti – aktiviti lain
Lain- lain aktiviti yang dianjurkan termasuklah penetapan piawaian kucing-kucing, memberi garis panduan untuk pembiakan kucing-kucing baka ini, pendaftaran untuk menjadi pembiak berdaftar, melatih hakim-hakim pertandingan kucing, menerbitkan buku – buku berkenaan kucing dan cara-cara penjagaa kesihatan, membuat acara khas untuk kanak-kanak bagi menyedarkan mereka dengan cara –cara membela kucing dan banyak lagi.

## Rujukan


## Pautan luar
* Laman The Cat Fanciers' Association (CFA)
Carmen Soo

**Carmen Soo Wai Mun** (; lahir 14 Oktober 1977) ialah seorang model dan pelakon wanita Malaysia berketurunan Cina-Inggeris.

## Kehidupan awal
Beliau dilahirkan dan dibesarkan di Kuala Lumpur pada 14 Oktober 1977. Beliau memegang ijazah sarjana muda dalam pengurusan perniagaan dan boleh berbahasa Melayu, Kantonis dan Bahasa Inggeris dengan fasih sambil belajar bahasa inggeris untuk membantu kerjaya lakonannya di Filipina 

## Kerjaya
Beliau menceburi bidang peragawati sejak berusia 17 tahun dan meninggalkan Malaysia untuk pergi ke Hong Kong demi mengembangkan kerjayanya pada usia 20 tahun. Soo memegang Ijazah Sarjana Muda Pengurusan Perniagaan.

Dengan ketinggian 160cm dan saiz badan yang kecil, Soo kurang sesuai untuk peragaan *catwalk*. Lantas kebanyakan penggambarannya cenderung kepada iklan cetak dan televisyen. Namun demikian, beliau begitu berjaya dalam bidang peragawati dan wajahnya terpampang pada kebanyakan kulit majalah tempatan seperti NewMan, V Mag, NewTide dan NüYou. Beliau juga dilantik sebagai jurucakap jenama jam tangan antarabangsa Longines, berganding dengan personaliti teater Malaysia Paula Malai Ali.

Soo muncul dalam persada lakonan dengan peranan kecil dalam filem Jackie Chan *Gorgeous* bersama-sama Shu Qi dan kemudiannya memainkan watak utama dalam pertunjukan muzikal istimewa Aaron Kwok.

Beliau juga muncul dalam teater *The Girl from Ipoh*, serta iklan Celcom bersama penyanyi Singapura, JJ Lin. Beliau pemilik butik 'Kushi' di Bangsar. Kebelakangan ini beliau sering muncul dalam drama tempatan Trio And A Bed sebagai salah satu daripada tiga pelakon utama, selain Amber Chia dan Annabelle Kong.

Soo kini menetap di Petaling Jaya bersama keluarganya. Pada 2015, Soo berkahwin dengan Benson Tan di Bali.

## Filemografi

## Rujukan

## Pautan luar
* 
* 
* Carmen Room - Laman Web Peminat Carmen Soo
* Laman web Trio And A Bed, dibintangi Carmen Soo
Betty Banafe

**Betty Ibtisam binti Abu Bakar Benafe** (lahir 14 November 1979) atau lebih dikenali sebagai **Betty Banafe** merupakan seorang penyanyi, pelakon dan pengacara yang terkenal di Malaysia. Beliau berdarah kacukan Melayu, Arab, Jawa, Sepanyol dan Belanda. Seperti Waheeda dan Bienda, Betty juga merupakan penyanyi wanita yang memperjuangkan irama muzik pop etnik bernuansa muzik Arab demi *survival* dalam industri seni suara tanah air. Betty juga merupakan kakak kepada Rifky Benafe yang pernah mencipta nama bersama kumpulan rock Lela pada tahun 1992.

## Pendidikan
Betty Banafe merupakan graduan Universiti Teknologi MARA (UiTM) dan telah memperoleh kelulusan Sarjana Muda Komunikasi Massa.

## Diskografi
* *Ibtisam* (2006)

## Filemografi

### Filem

### Drama

### Telefilem

### Televisyen

## Rujukan

## Pautan luar
*
Eman Manan

**Abdul Manan Embong**  atau lebih dikenali sebagai **Eman Manan** (lahir 25 Februari 1958) merupakan seorang pelakon lelaki Malaysia, terkenal melalui peranan lakonan di televisyen dan filem. Beliau telah lapan kali tercalon untuk Pelakon Lelaki Terbaik dan menang tiga kali daripadanya.

## Kehidupan peribadi
Beliau berkahwin dengan pelakon Ogy Ahmad Daud pada 23 Disember 1990, perkahwinan mereka mendapat liputan meluas daripada media ketika itu. Pasangan ini memfailkan perceraian pada 2 Julai 2003 selepas hampir 13 tahun hidup bersama.

## Kerjaya
Beliau pertama kali menjejakkan kakinya dalam bidang lakonan pada 1984 menerusi filem *[[Matinya Seorang Patriot]]* arahan Dato' Haji Rahim Razali ketika beliau berusia 26 tahun. Beliau meneruskan rentetan kerjasama bersama Rahim menerusi dua lagi filem, *[[Tsu Feh Sofiah]]* (1986) dan *[[Puteri (filem)|Puteri]]* (1987).

Pada tahun 1990, Eman membintangi drama pertamanya ialah *Marlia*. Lapan tahun kemudian, beliau berlakon di samping Rosyam Nor (kini Datuk) dan Nina Juren (kini Datin) menerusi filem *[[Lenjan]]*, arahan Ismail Yaacob. Menerusi watak Amir, beliau berjaya menerima pencalonan bagi kategori Pelakon Lelaki Terbaik (Filem) di Anugerah Skrin 1998.

Eman paling dikenali menerusi gandingannya bersama Betty Banafe dalam filem drama *[[Buai Laju-Laju]]* arahan U-Wei Hj Saari yang ditayangkan pada 9 September 2004. Persembahannya dalam filem ini melayakkan beliau memenangi Pelakon Lelaki Terbaik di Festival Filem Malaysia ke-17.

## Filemografi

### Filem

### Drama

### Drama web

### Telefilem

## Anugerah dan pencalonan

## Rujukan

## Pautan luar
*
Ijoy Azhari

**Zulkifli Azahari** atau lebih dikenali sebagai **Ijoy Azhari** (lahir 15 Ogos 1974) merupakan seorang pelakon lelaki di Malaysia. Beliau adalah anak kepada pelakon Maria Arshad, Juga suami kepada pelawak Sharifah Shahirah.

## Kehidupan peribadi
Ijoy dan Shiera mendirikan rumah tangga pada 28 Februari 2003. Drama Mat Despatch yang pernah popular suatu ketika dulu menjadi saksi percintaan mereka terjalin.

Pasangan ini dikurniakan empat orang anak iaitu Airel (lahir 2004), Airra (lahir 2006), Audra (lahir 2009) dan Adeena (lahir 2016). Shiera juga mempunyai seorang lagi anak, Allisya (lahir 1998) bersama bekas suami iaitu Jatt Ali (Black Dog Bone).

## Filemografi

### Filem
* *[[Jogho]]* (1999)
* *[[Haru Biru]]* (2007)
* *[[J Revolusi]]* (2017)

### Drama
* *Opah*: episode; Dividen" (1989)
* *[[Mat Despatch (Siri TV)|Mat Despatch]]* (1998-2002)
* *Mengejar Pelangi* (2003)
* *Anak Kerak* (2007)
* *[[Datin Diaries]]* (2007)
* *Alamak Amy!* (2008)
* *Lily Marlin* (2009)
* *Ladang Pak Awang* (2009)
* *[[Juanna]]* (2008)
* *[[KL Menjerit The Series]]* (2008)
* *Cinta Seorang Isteri* (2011)
* *[[My Coffee Prince]]* (2017)
* *[[Puteri Yang Ditukar]]* (2019)

### Telefilem
* *Selagi Ada Waktu* (2009)
* *Sepat Ronggeng* (2009) 
* *Kalut* (2013)
* *Kerikil Depan Rumah* (2026)

### Televisyen
* *[[Betul ke Bohong?|Betul ke Bohong Sayang?]]* (2016)

## Catatan

## Rujukan

## Pautan luar
*
Basilisk

**Basilisk** (dari Yunani βασιλίσκος *basiliskos*, raja kecil, dalam Latin *Regulus*) merupakan reptilia legenda yang dikatakan sebagai raja ular dan mempunyai kuasa membunuh dengan pantas. Menurut *[[Naturalis Historia]]* oleh Pliny yang Tua, basilisk merupakan seekor ular yang sangat berbisa dan meninggalkan kesan yang besar dan teruk. Binatang ini sering disebut dalam kisah legenda Eropah.

## Keterangan
Terdapat tiga pernyataan gambaran basilisk iaitu biawak besar, ular gergasi atau ayam jantan dengan gigi dan ekor ular yang berkongsi rupa dengan cockatrice. Ia dipanggil "raja" kerana dikatakan mempunya kepala bertopi atau berbentuk mahkota. Cerita basilisk menempatkannya dalam keluarga yang sama dengan cockatrice. Basilisk sering dikatakan munculdari eraman ayam jantan ke atas telur ular (berbeza dengan cocaktrice iaitu telur ayam dieram oleh ular). Ketika Zaman Pertengahan Eropah, penerangan tentang makhluk ini adalah pada mulanya, ia berbentuk ayam jantan muda.
Pisang embun

**Pisang embun**, **pisang ambon** atau **pisang bunga**, turut disebut **pisang jelai bunga** di Kelantan, ialah kultivar eksport dan varieti pisang utama yang sudah ditanam sehingga tahun 1950-an. Ciri fizikalnya menjadikan pisang embun keluaran eksport yang mantap; kulitnya yang nipis membuatkannya tidak mudah lebam ketika diangkut dan tandan tebal yang ia tumbuh membuatkannya mudah untuk dihantar.

Di Indonesia ia dikenali sebagai **pisang ambon putih**. Di Filipina pula, ia dikenali sebagai *ambon*.

Pisang embun biasanya ditanam bagi mendapatkan buahnya yang besar dan sedap. Ia digemari ramai dan boleh dimakan mentah, tetapi buahnya tidak tahan lama dan perlu dimakan dengan cepat sebelum isinya menjadi lembik.

## Rujukan




## Pautan luar
*
Pisang serendah

**Pisang serendah** ialah kultivar pisang yang ditanam bagi buah dan daunnya. Nama saintifiknya ialah *Musa acuminata* (Kumpulan AAA) cv. 'Dwarf Cavendish'. 

Ia juga dikenali sebagai *Musa acuminata* Colla (Cavendish Group) cv. 'Dwarf Cavendish', *Musa* x *paradisiaca* L. cultigroup Dwarf Cavendish, *Musa cavendishii* Lambert & Paxton var. nana.

## Penerangan
Pisang serendah biasanya mempunyai daun yang lebar dan tahan (tidak mudah koyak). Oleh itu, pisang serendah sering ditanam bagi mendapatkan daunnya yang mempunyai banyak kegunaan.

Buah pisang serendah boleh dimakan tetapi kurang digemari ramai. Oleh itu, penanaman pisang serendah kebiasaannya adalah untuk daunnya berbanding bagi mendapatkan buahnya. Buah pisang serendah ini biasanya dimakan begitu sahaja.

## Rujukan




## Pautan luar
Telegrafi

**Telegrafi** (daripada perkataan Yunani, * (τηλε)* = jauh, dan * (γραφειν)* = tulis) ialah penghantaran jarak jauh pesanan bertulis tanpa sebarang pengangkutan fizikal huruf. **Radiotelegrafi** atau **Telegrafi wayarles** menghantar pesanan melalui radio. Telegrafi merangkumi berbagai-bagai bentuk penghantaran data yang terkini, termasuk faks, e-mel, dan rangkaian komputer.

"Telegraf"' ialah mesin untuk menghantar dan menerima pesanan jarak jauh, iaitu untuk telegrafi. Perkataan "telegraf" pada dirinya merujuk kepada telegraf elektrik. Telegrafi wayarles juga dikenali sebagai CW (singkatan untuk *continuous wave* dalam bahasa Inggeris, iaitu gelombang selanjar). Ia merupakan pembawa yang dimodulatkan oleh penguncian buka-tutup, bertentangan dengan teknik radio yang lebih awal yang menggunakan sela bunga api. 

Pesanan telegraf yang dihantar oleh operator telegraf dengan menggunakan kod Morse dikenali sebagai **telegram** atau **kabelgram**, seringnya disingkatkan menjadi pesanan *kabel* atau *wayar*. Telegram yang dihantar oleh rangkaian teleks, iaitu rangkaian mesin teletaip bersuis yang serupa dengan rangkaian telefon, dikenali sebagai pesanan **teleks**.

Sebelum perkhidmatan telefon jarak jauh boleh didapati dengan mudah dan pada harga yang murah, perkhidmatan telegram amat popular. Telegram seringnya digunakan untuk mengesahkan urusan perniagaan dan berbeza dengan e-mel, ia biasanya digunakan untuk mencipta dokumen urus niaga yang sah di sisi undang-undang.

**Gambar wayar** atau **foto wayar** merupakan gambar akhbar yang dihantar dari lokasi jauh melalui telegraf faksimile.
Phineas Nigellus Black

**Phineas Nigellus Black** (1847–1926), atau lebih dikenali sebagai **Phineas Nigellus**, merupakan wata rekaan dalam siri *[[Harry Potter]]*, dan merupakan moyang jauh kepada Sirius Black dan dikatakan sebagaik pengetua Hogwarts yang paling kurang popular (kemungkinan Dolores Umbridge telahpun merampas gelaran ini).

Beliau mempunyai seorang adik lelaki, Sirius Black (yang mati ketika kecil), dan dua orang adik perempuan, Elladora Black (yang memulakan tradisi keluarga memancung kepala pari-pari rumah) dan Isla (Black) Hitchens (yang dibuang kerana mengahwini Bob Hitchens, berketurunan Muggle). Beliau mengahwini Ursula (Flint) Black, dan mempunyai lima orang anak: Sirius Black, Phineas Black (dibuang kerana menyokong hak Muggle), Cygnus Black, Belvina (Black) Burke, dan Arcturus Black. Bapa angkat Harry Potter iaitu Sirius Black merupakan keturunan Phineas Nigellus melalui dua daripada anak lelakinya, Sirius and Cygnus.

Potret Phineas tergantung di pejabat pengetua. Tidak seperti potret pengetua yang lain, potret Phineas membantu pengetua yang sekarang walaupun kelihatan tidak berminat untuk melakukannya. Albus Dumbledore melayan potretnya seolah-olah Nigellus masih hidup.

beliau tidak begitu baik dengan cucu cicitnya, orang muda atau sesiapa pun; namun beliau tetap bersedih dengan kematian Sirius, keturunan Black terakhir yang lelaki, sama ada disebabkan tamatnya dinasti Black atau emosi. Dia dan Ginny Weasley adalah antara orang yang secara terang-terangan mengkritik perangai Harry Potter yang sering terburu-buru dalam *Kumpulan Phoenix*.

## Lihat juga
* Senarai Watak siri Harry Potter
Team Wawasan

**Team Wawasan** terbentuk daripada satu kumpulan atau pakatan politik dalaman yang diketuai oleh Anwar Ibrahim dalam Pemilihan UMNO 1993 yang memenangi jawatan Timbalan Presiden UMNO tanpa bertanding oleh sebab Ghafar Baba menarik diri. Ia juga terdiri daripada individu seperti Muhyiddin Yassin, Najib Razak  dan Muhammad Haji Muhd Taib yang mana mereka telah memenangi jawatan Naib Presiden UMNO. Team Wawasan dikaitkan dengan Wawasan 2020 yang diperkenalkan oleh Mahathir Mohamad yang ketika itu sebagai Presiden UMNO.

## Rujukan
Wan Chik Daud

**Wan Chik Daud @ Othman** (1940 – 26 September 2020) merupakan seorang penyampai berita dan pelakon wanita Malaysia. Beliau terkenal dengan berlakon dengan Tan Sri P. Ramlee ketika zaman kegemilangan Studio Merdeka di Kuala Lumpur. Beliau kemudian memulakan kerjaya di Radio Televisyen Malaysia (RTM) pada 1980-an sehingga bersara.

## Kehidupan peribadi
Beliau merupakan isteri kedua kepada pelakon terkenal Allahyarham M. Rajoli. beliau hanya tua 5 tahun darinya. Beliau pernah muncul secara langsung di kaca televisyen ketika menjadi pengkritik jemputan pada minggu pertama Akademi Fantasia musim yang keempat. Beliau pernah muncul bersama suami beliau berlakon dalam iklan "Lasindah Cafe".

## Filemografi

### Filem

### Drama

### Televisyen

## Kematian
Wan Chik Daud telah meninggal dunia pada pagi Sabtu 26 September 2020, akibat pelbagai komplikasi penyakit termasuk kanser payudara pada usia 80 tahun. 

## Rujukan

## Pautan luar
*
Dekret Presiden 5 Juli 1959

**Dekret Presiden 5 Juli 1959**}} ialah sebuah dekri yang dikeluarkan oleh Sukarno, presiden Indonesia yang pertama, untuk membubarkan Badan Konstituante yang dibentuk melalui Pilihan Umum 1955, serta juga untuk mengembalikan Perlembagaan Republik Indonesia 1945 sebagai gantian untuk Perlembagaan Sementara 1950. Dekri itu disokong dengan sebulat suara oleh Dewan Perwakilan Rakyat (DPR) pada 22 Julai 1959.

## Latar belakang
Dekret Presiden 1959 dilatarbelakangi oleh kegagalan Badan Konstituante untuk menetapkan suatu undang-undang dasar baru sebagai pengganti Undang-Undang Dasar Sementara 1950. Anggota Konstituante mulai bersidang pada 10 November 1956, tetapi pada kenyataannya hingga tahun 1958 belum berhasil merumuskan UUD yang diharapkan. Sementara, di kalangan masyarakat pendapat-pendapat untuk kembali kepada Undang-Undang Dasar Republik 1945 semakin kuat. Dalam menanggapi hal itu, Presiden Ir. Soekarno lantas menyampaikan amanat di depan sidang Konstituante pada 22 April 1959 yang isinya menganjurkan untuk kembali ke UUD '45.

Pada hari 30 Mei 1959, Badan Konstituante melaksanakan pemungutan suara. Hasilnya 269 suara menyetujui UUD 1945 dan 199 suara tidak setuju. Meskipun yang menyatakan setuju lebih banyak, pemungutan suara ini harus diulang karena jumlah suara tidak memenuhi kuorum. Kuorum adalah jumlah minimum anggota yang harus hadir di rapat, majelis, dan sebagainya (biasanya lebih dari separuh jumlah anggota) agar dapat mengesahkan suatu putusan. Pemungutan suara kembali dilakukan pada tanggal 1 dan 2 Juni 1959. Dari pemungutan suara ini Konstituante juga gagal mencapai kuorum. Untuk meredam kemacetan, pada tanggal 3 Jun 1959 Konstituante mengadakan *reses* (masa rehat sidang parlimen; masa istirahat dari kegiatan bersidang) yang kemudian ternyata untuk selama-lamanya. Untuk mencegah terjadinya hal-hal yang tidak diinginkan, maka Kepala Staf Angkatan Darat (KSAD) Letnan Jenderal A.H. Nasution atas nama Pemerintah/Penguasa Perang Pusat (Peperpu), mengeluarkan peraturan No.Prt/Peperpu/040/1959 yang berisi larangan melakukan kegiatan-kegiatan politik. Pada tanggal 16 Jun 1959, Ketua Umum PNI Suwirjo mengirimkan surat kepada Presiden agar mendekritkan berlakunya kembali UUD 1945 dan membubarkan Konstituante.

## Pengeluaran perintah
Gagalnya konstituante melaksanakan tugasnya dan rentetan peristiwa politik dan keamanan yang mengguncangkan persatuan dan kesatuan bangsa mencapai klimaksnya pada bulan Jun 1959. Akhirnya demi keselamatan negara berdasarkan *staatsnoodrecht* (hukum keadaan bahaya bagi negara) pada hari Ahad tanggal 5 Julai 1959 pukul 17.00, Presiden Soekarno mengeluarkan dekret yang diumumkan dalam upacara resmi di Istana Merdeka. Berikut ini teks Dekret Presiden (ejaan sesuai aslinya):

### Dekret di Bahasa Indonesia

### Dekret di Bahasa Malaysia

## Nota


## Rujukan

## Pranala luar
*  Dekret Presiden Oleh Alwi Shahab @ Republika.com
*  Dekrit Presiden 5 Juli 1959
* Yudhistira: 2007, *Sejarah untuk SMP Kelas IX* ISBN 978-979-019-140-2
* Dekret Presiden 5 Juli 1959 (salinan)
Pengerusi Dewan Perwakilan Rakyat (Indonesia)

**Pengerusi Dewan Perwakilan Rakyat** (, atau **Pengerusi DPR**) ialah pegawai yang mempengerusikan Dewan Perwakilan Rakyat Republik Indonesia. Pengerusi ialah pemimpin politik dan parlimen bagi Dewan Perwakilan Rakyat dan pada masa yang sama ialah pegawai yang mempengerusikan majlis. Pengerusi juga menjalankan pelbagai fungsi pentadbiran dan prosedur yang lain.

## Senarai penjawat
Berikut ialah senarai pengerusi Dewan Perwakilan Rakyat, dewan rakyat bagi Republik Indonesia




## Catatan

## Rujukan
Peristiwa Malapetaka Lima Belas Januari

**Peristiwa Malapetaka Lima Belas Januari (Malari)** ialah peristiwa tunjuk perasaan mahasiswa dan rusuhan sosial yang berlaku pada 15 Januari 1974 di Jakarta, Republik Indonesia.

Peristiwa itu berlaku ketika Kakuei Tanaka, Perdana Menteri Jepun, mengunjungi Jakarta antara 14-17 Januari 1974. Para mahasiswa menyambut kedatangannya dengan menunjuk perasaan di Pangkalan Udara Halim Perdanakusuma. Kerana dijaga ketat, kumpulan mahasiswa tidak berjaya menempuh ke dalam pangkalan udara tersebut. Pada pukul 8.00 pagi 17 Januari 1974, Tanaka bertolak dari Istana  Suharto di Bina Graha dengan helikopter ke pangkalan udara.

Akibat tunjuk perasaan yang disertai rusuhan, pembakaran, dan penjarahan, Jakarta berasap. Suharto memberhentikan Soemitro sebagai Panglima Komando Operasi Pemulihan Keamanan dan Ketertiban (Kopkamtib) dan mengambil alih jawatan itu. Jawatan Pembantu Peribadi Presiden dibubarkan. Soetopo Juwono, Ketua Badan Penyelerasan Pengintipan Negara (Bakin), digantikan oleh Yoga Sugama.

## Ali Moertopo dan Peristiwa Malari
Jeneral Ali Moertopo mula-mulanya menyalahkan bekas Parti Syarikat Islam Indonesia (PSII) serta bekas parti Masyumi atas peristiwa Malari ini. Tetapi selepas para pemimpin peristiwa Malari seperti Syahrir dan Hariman Siregar diadili, tidak terdapat sebarang bukti bahawa PSII atau Masyumi terlibat. 

Selepas itu, barulah ada pernyataan daripada Jeneral Soemitro (almarhum) dalam buku Heru Cahyono, *"[[Pangkopkamtib]] Jeneral Soemitro dan Peristiwa Malari"*, bahawa ada kemungkinan bahawa Moertopo sendiri yang mendalangi peristiwa Malari, bersama-sama Pusat untuk Kajian Antarabangsa dan Strateginya (CSIS). 

## Rujukan


## Pautan luar
*  "Pelajaran daripada Malari", *[[KOMPAS]]*, 14 Januari 2006
*  Malari 1974 dan Sisi Gelap Sejarah
Sekolah Hollandsch-Inlandsche

**Sekolah Hollandsch-Inlandsche (HIS)** ialah sekolah rendah yang didirikan semasa penjajahan Belanda di Indonesia. Sekolah-sekolah ini menggunakan bahasa Belanda sebagai bahasa pengantarnya. Sekolah yang pertama di Sumatera Utara didirikan pada tahun 1914 di Tarutung yang kini merupakan ibu kota Kabupaten Tapanuli Utara.  Dua buah sekolah HIS di Sumatera Utara kemudian didirikan di Narumonda dan Dolok Sanggul  pada tahun 1920. 

Sekolah-sekolah HIS diperuntukkan kepada para penduduk pribumi sehingga disebut juga sebagai **Sekolah Bumiputera Belanda**. Pada umumnya, sekolah-sekolah ini disediakan untuk anak-anak daripada golongan bangsawan, tokoh-tokoh terkemuka, atau pegawai-pegawai negeri. Tempoh persekolahan di sekolah-sekolah HIS ialah tujuh tahun.

Murid-murid yang lulus dari HIS dapat meneruskan persekolahan mereka di Meer Uitgebreid Lager Onderwijs (MULO) yang merupakan sekolah lanjutan pertama. 

## Lihat juga
* Meer Uitgebreid Lager Onderwijs (MULO)
* Sekolah Algemeene Middlebares (AMS)
* Sekolah Hollandsch Chineesche
* Sekolah Hollandsch Javaansche

## Rujukan
Meer Uitgebreid Lager Onderwijs

**Meer Uitgebreid Lager Onderwijs (MULO)** yang secara harfiah bermaksud "Pendidikan Dasar Lebih Luas" ialah sekolah menengah rendah yang didirikan semasa penjajahan Belanda di Indonesia. Sekolah-sekolah ini menggunakan bahasa Belanda sebagai bahasa pengantarnya. Walaupun sekolahnya yang pertama didirikan pada tahun 1902, persekolahan selama tiga tahun hanya bermula pada tahun 1914.  Menjelang akhir dekad 1930-an, sekolah-sekolah MULO boleh didapati di hampir setiap kota kawedanaan (kota kabupaten) di Indonesia. MULO adalah setaraf dengan Sekolah Menengah Pertama (SMP) kini di Indonesia. 

Pada tahun 1921, Ki Hadjar Dewantara membuka sebuah sekolah MULO melalui pertubuhan Taman Swiswanya untuk penduduk pribumi yang menggunakan bahasa Jawa sebagai bahasa pengantarnya. 

## Lihat juga
* Sekolah Europeesche Lagere (ELS)
*Sekolah Algemeene Middlebares (AMS)

## Rujukan
Marsillam Simanjuntak

**Marsillam Simanjuntak** (lahir 23 Februari 1943) ialah bekas Setiausaha Kabinet, Pendakwa Agung, dan Menteri Kehakiman dalam kabinet Abdurrahman Wahid, serta juga Ketua Unit Kerja Presiden untuk Pengelolaan Program Reformasi (UKP3R) yang terkini dalam kerajaan Susilo Bambang Yudhoyono  di Republik Indonesia.

## Biografi ringkas
Dilahirkan di Kota Yogyakarta, Simanjuntak memperoleh ijazah perubatannya dari Universitas Indonesia pada tahun 1971 dan memulakan kerjayanya sebagai doktor penerbangan di Sistem Penerbangan Garuda. Beliau kemudian dipenjarakan tanpa perbicaraan selama 17 bulan di rumah tahanan tentera atas tuduhan penglibatan dalam Peristiwa Malapetaka Lima Belas Januari (Malari) yang terjadi pada 15 Januari 1974. Selepas dibebaskan pada tahun 1975, Simanjuntak menjadi Ketua Kesihatan Garuda. Beliau kemudian dipencenkan kerana enggan menjadi anggota Kor Pegawai Republik Indonesia dan menolak indoktrinasi Pedoman Penghayatan dan Pengamalan Pancasila (P4).

Simanjuntak kemudian aktif sebagai aktivis demokrasi dalam Forum Demokrasi (Fordem), bersama-sama dengan Abdurrahman Wahid (Gus Dur). Ketika Wahid menjadi Presiden Indonesia pada tahun 1999, Simanjuntak dilantik sebagai Setiausaha Kabinet dan menjadi Pendakwa Agung Republik Indonesia selepas kematian Pendakwa Agung Baharuddin Lopa pada tahun 2001. Beliau juga menjadi Menteri Kehakiman menggantikan Yusril Ihza Mahendra yang diberhentikan oleh Presiden Wahid.

Dalam proses pemilihan menjadi anggota Komisi Pemberantasan Rasuah (KPK), Simanjuntak sebenarnya mempunyai pemangkatan yang tertinggi. Namun selepas keputusan pemilihan itu diserahkan kepada Dewan Perwakilan Rakyat, beliau tidak dipilih.

Simanjuntak dilantik sebagai Ketua Unit Kerja Presiden untuk Pengelolaan Program Reformasi (UKP3R) selepas Susilo Bambang Yudhoyono menjadi presiden Indonesia.

## Rujukan
* Laman web Tokoh Indonesia: Marsillam Simanjuntak
Bandar Utama

**Bandar Utama Damansara** ialah sebuah petempatan di mukim Sungai Buloh daerah Petaling di negeri Selangor, Malaysia. Secara amnya bandar ini ialah kawasan perumahan, tetapi juga dijadikan tempat terletaknya Pusat Beli-belah 1 Utama.

## [[Sejarah matematik|Sejarah]]
Sehingga tahun 1991, kawasan Bandar Utama Damansara hanya terdiri daripada dusun kelapa sawit. Pada awal 1990-an, bermulanya pembangunan di Bandar Utama Damansar di bawah See Hoy Chan Holdings Sdn. Bhd., dan satu cubaan untuk memodenkan kawasan ini dilakukan, bermula dengan pembukaan stesen penyiaran TV3 di Bandar Utama dan dikenali sebagai Sri Pentas (kini ialah tapak 1 Plaza) serta juga 1 Utama yang makin dikenali ramai setelah rangkaian kedai serbaneka Aeon memindahkan cawangannya di kawasan sempadan Kuala Lumpur-Selangor dari lokasi asalnya di Taman Tun Dr Ismail, Kuala Lumpur ke Bandar Utama pada tahun 1995.

Dengan pembukaan sekolah-sekolah pada tahun 1997 dan 1998, serta juga penubuhan Kolej Bandar Utama, Bandar Utama terus berkembang. Seperti pada tahun 2004, pembinaan kawasan perumahan BU7, BU10 dan BU6 (yang terdiri daripada rumah 2 1/2 tingkat) telah disiapkan. Ini merupakan seksyen-seksyen baru Bandar Utama berbanding dengan seksyen lama, BU1 hingga BU4, yang disiapkan secara berfasa dari tahun 1991 hingga 1996.

## Geografi
Bandar Utama Damansara yang luasnya kira-kira 1000 ekar (4 km²), dibahagi kepada 12 seksyen yang merangkumi BU1 hingga BU12. Seksyen-seksyen ini dihubungkan oleh jalan raya yang diberi nama seakan-akan nombor bersiri, contohnya Jalan BU2/5 yang mana BU2 merujuk kepada seksyen dan 5 ialah nombor jalan.

Sebatang jambatan di atas Lebuhraya Lembah Kelang Utara (NKVE) menghubungkan kedua-dua belah Bandar Utama Damansara, iaitu seksyen BU1-BU10 dan BU11-BU12, yang dipisahkan oleh NKVE.

## Insiden

### Kes pembunuhan SMK Bandar Utama Damansara 4

## Lihat juga
* Hab bas Bandar Utama

## Pautan luar
* Peta-peta Bandar Utama
* Mont'Kiara and Sri Hartamas Community Portal
*Mont'Kiara Information Resource

## Rujukan
Sekolah Algemene Middelbare

**Sekolah Algeme(e)ne Middelbare (AMS)** ialah sekolah menengah atas yang didirikan semasa penjajahan Belanda di Indonesia. Sekolah-sekolah ini menggunakan bahasa Belanda sebagai bahasa pengantarnya. Menjelang akhir dekad 1930-an, sekolah-sekolah AMS boleh didapati di hampir setiap ibu kota provinsi di Indonesia. AMS adalah setaraf dengan Sekolah Menengah Atas (SMA) kini di Indonesia.

## Lihat juga
* Meer Uitgebreid Lager Onderwijs (MULO)
* Sekolah Europeesche Lagere (ELS)
* Sekolah Hollandsch-Inlandsche (HBS)
Batavia (nyahkekaburan)

**Batavia** boleh merujuk kepada:

* Suku Batavia yang pernah hidup di sekitar Belanda dan bahagian barat laut Eropah
* Kota Batavia yang dinamai sempena nama Suku Batavia sekarang bernama Jakarta
* Batavia, New York, kota Hindia Belanda di negeri New York, Amerika Syarikat
* Kapal Batavia
* Batavia Air, sistem penerbangan Indonesia yang dinamai sempena nama Kota Batavia
Jemoreng

**Jemorang** merupakan sebuah kampung di daerah Matu, Sarawak. Penduduknya terdiri dari kaum Melanau yang beragama Islam.  

Kegiatan ekonomi utama bagi penduduk adalah aktiviti pertanian. Ini termasuklah mengusahakan padi huma, sayura-sayuran, pokok buah-buahan, penternakan lembu, penternakan itik, penternakan ayam dan lain-lain.

Walau bagaimanapun aktiviti ekonomi ini dijalankan di kawasan pertanian seperti Tg Jol dan Bruan yang terletak kira-kira 15 KM dari kampung. Selain itu kampung Jemoreng terkenal dengan perusahaan minyak Sekyu. Walau bagaimanapun pengeluaran minyak Sekyu ini semakin berkurang ekoran penebangan hutan yang menjadi sumber utama kepada buah Sekyu.

untuk maklumat lanjut layari laman web ini 

http://kpgjemorengmatu.pe.hu/home/ 

## Pautan luar
* Jemoreng Online
Rooibos

**Rooibos** (bermaksud "belukar merah" dari bahasa Afrikaans; nama saintifik *Aspalathus linearis*) yang merupakan sejenis pokok renek yang digunakan sebagai teh herba. Biasanya ia dipanggil teh merah afrika, yang dipopularkan oleh penduduk Afrika Selatan yang menggunakannya untuk dimakan dan diminum sejak turun-temurun dan kini, ia digunakan oleh banyak lagi negara-negara lain didunia.

## Penanaman
Rooibos ditanaman dikawasan utara negeri Western Cape, iaitu negeri barat daya di Afrika Selatan. Pokok rooibos ini hanya dibesarkan dikawasan yang dikenali daerah Cederberg. Biasanya, daun-daun dioksidakan untuk menghasilkan warna perang kemerahan yang unik, untuk daun-daun yang segar pula juga dihasilkan tanpa dioksidakan terdahulu.

## Kebaikan kesihatan
Teh Rooibos menjadi semakin popular dikalangan negara-negara barat, terutamanya pada pembeli yang teliti kepada kesihatan. Rooibos, ditemui dan dikatakan lebih tinggi tahap antioksida seperti *aspalathin* dan *nothofagin*, dan ia kurang kafeina, dan ia kurang asid *tannin*, berbanding tahap yang ada pada daun-daun teh hitam atau teh hijau tanpa oksida. Daun rooibos yang hijau mengandungi lebih banyak antioksida berbanding dengan daun rooibos yang telah dioksidakan.